16.6.2023
DA
Den Europæiske Unions Tidende
C 214/155 Torsdag den 19. januar 2023
S.
der henviser til, at det må sikres, at centraliseringen af fiskeriforvaltningen, som anbefales i den fælles fiskeripolitik, er forenelig med den lokale forvaltning, som er afgørende for at sikre sektorens socioøkonomiske levedygtighed;
T.
der henviser til, at regionalisering er en af grundpillerne i den fælles fiskeripolitik, og at den decentraliserede tilgang er af særlig betydning for sektoren for kystfiskeri af mindre omfang i betragtning af forskellene i fiskerisektoren mellem de enkelte medlemsstater;
U.
der henviser til, at lokal medforvaltning er afgørende for at sikre småfiskerisegmentets deltagelse i beslutningstag­ ningsprocessen;
V.
der henviser til, at den fælles fiskeripolitik derfor ikke tilbyder den klare og differentierede lovgivningsmæssig støtte til småfiskeri, der kunne bidrage til at sikre dets socioøkonomiske levedygtighed; der henviser til, at medlemsstaterne heller ikke har fået indført effektive foranstaltninger for denne form for fiskeri;
W.
der henviser til, at småfiskeri og skaldyrsfiskeri i mange europæiske kystområder, navnlig i Middelhavet, foregår i skæringspunktet mellem de økonomiske, sociale og miljømæssige dimensioner og yder et vigtigt bidrag til den socioøkonomiske velfærd, beskæftigelse og fremme af økonomisk og social samhørighed i forskellige kystregioner og regioner i den yderste periferi, som ofte kæmper med strukturelle begrænsninger og har brug for støtte til at udnytte mulighederne for økonomisk diversificering;
X.
der henviser til, at indtægter fra fiskeri derfor ikke udelukkende skal anses for at være profit, da fiskeriet også bidrager til at opretholde en livsstil, der har umådelig stor kulturel og historisk værdi for mange kystsamfund, samtidig med at fiskeriet udgør et vigtigt socialt og økonomisk sikkerhedsnet; der henviser til, at småfiskeriet i den forstand udgør en løsning på problemet med stadig stigende affolkning, aldrende befolkninger og stigende arbejdsløshed, der alle er store udfordringer for de fleste af kystregionerne i de europæiske lande og deres øer; der henviser til, at småfiskeriets indflydelse på kystområdernes sociale og kulturelle arv er enestående og mangfoldig;
Y.
der henviser til, at småfiskeriet kan spille en grundlæggende rolle i opfyldelsen af verdensmålene for bæredygtig udvikling, som det udtrykkeligt anerkendes i delmål 14.b; der henviser til, at småfiskeriet også kan bidrage til de øvrige politiske udfordringer under verdensmålene for bæredygtig udvikling, såsom verdensmål 2 »Stop sult« og dets delmål 2.3, mål 5 »Ligestilling mellem kønnene« og dets delmål 5.a og 5.b, verdensmål 8 »Anstændige jobs og økonomisk vækst« og dets delmål 8.5 samt verdensmål 13 »Klimaindsats« som helhed;
Z.
der henviser til, at fiskerne har en rolle som »havets vogtere«, og at fiskeriet yder et bidrag til forsyningen af proteinrige fødevarer med henblik på en sund og afbalanceret kost;
AA. der henviser til, at langt de fleste ulykker og hændelser om bord på fiskerfartøjer skyldes menneskelige faktorer (62,4 %), og at system- og udstyrssvigt er den næsthyppigste årsag (23,2 % af tilfældene); AB. der henviser til, at ikkeindustrielt fiskeri i mange tilfælde foregår med blot én erhvervsfisker om bord; AC. der henviser til, at spørgsmål vedrørende småfiskeriflådens sikkerhed og komfort ikke kan betragtes adskilt fra spørgsmål om fiskeriindsats og fiskeudbytte; der henviser til, at bruttotonnagebegrænsningen som et kriterium for måling af fiskekapacitet i den henseende har en negativ indvirkning på småfiskeriflådens sikkerhed og komfort, da den begrænser incitamentet til at udskifte og modernisere fartøjer eller øge den tilgængelige plads med henblik på at forbedre besætningens komfort, sikkerhed og i sidste ende sektorens tiltrækningskraft, navnlig for unge og kvinder; AD. der henviser til, at sådanne sikkerhedsrelaterede spørgsmål ikke kan ses isoleret fra de særlige forhold, der gør sig gældende for småfiskeriflåden i medlemsstaterne, såsom det forhold, at flåden kan være udsat for høje risikoniveauer som følge af manglen på specialiseret sikkerhedsrådgivning for sektoren, den enkeltstående karakter af aktiviteterne, den lange arbejdstid eller faren for at hænge fast i udstyret; der henviser til, at driftsforholdene for denne flåde er meget forskelligartede; der henviser til, at en del af flåden opererer fra strande eller kunstige og naturlige havne, hvorfra sejlforholdene meget ofte er usikre; i lyset af denne situation bør det overvejes at tilpasse fremdrivningskraften til flådens karakteristika og driftsforhold uden at øge fiskeriindsatsen eller fangstraterne med henblik på at gøre flådens vilkår sikrere, når de sejler ind i og ud af havn;